ᱫᱟᱜ ᱴᱟᱺᱰᱤ

ᱫᱟᱜ ᱴᱟᱺᱰᱤ  ᱟᱨᱵᱟᱝ ᱡᱟᱭᱨᱤᱭᱟ (ᱤᱝᱞᱤᱥ:Diarrhea) ᱨᱮᱫᱚ ᱢᱤᱫ ᱫᱚ ᱞᱮᱛᱟᱲ ᱞᱮᱛᱟᱲ ᱴᱟᱺᱰᱤ ᱡᱚᱝ ᱪᱟᱞᱟᱣ ᱦᱩᱭᱩᱜ-ᱟ ᱟᱨᱵᱟᱝ ᱠᱷᱟᱱ ᱴᱟᱺᱰᱤ ᱟᱹᱰᱤ ᱮᱛᱟᱝ ᱟᱨᱵᱟᱝ ᱫᱟᱜ ᱜᱮ ᱪᱟᱞᱟᱜ-ᱟ ᱟᱨᱵᱟᱝ ᱵᱟᱱᱟᱨ ᱜᱮ ᱦᱟᱞᱟᱛ ᱦᱩᱭ ᱫᱟᱲᱮᱭᱟᱜ-ᱟ ᱾ ᱫᱟᱜ ᱴᱟᱺᱰᱤ ᱫᱚ ᱡᱟᱦᱟᱸᱨᱮ ᱫᱟᱜ ᱨᱮᱱᱟᱜ ᱵᱷᱟᱜᱽ ᱵᱟᱹᱲᱛᱤ ᱛᱟᱦᱮᱸᱱᱟ ᱾ ᱱᱟᱥᱮ ᱱᱟᱥᱮ ᱜᱷᱟᱹᱲᱤᱠ ᱚᱠᱛᱚ ᱛᱟᱞᱟᱨᱮ ᱴᱟᱺᱰᱤ ᱡᱚᱝ ᱥᱮᱱᱚᱜ ᱥᱟᱱᱟᱦᱟ ᱾


 ᱧᱮᱞᱚᱜ 

ᱫᱟᱜ ᱴᱟᱺᱰᱤ ᱨᱮᱱᱟᱜ ᱢᱩᱲᱩᱛ ᱩᱱᱩᱫᱩᱜ ᱟᱨᱵᱟᱝ ᱧᱮᱞᱚᱜ ᱟᱨ ᱢᱤ-ᱢᱤᱫ ᱫᱷᱟᱣ ᱫᱚ ᱮᱠᱞᱟ ᱩᱱᱩᱫᱩᱜ ᱫᱟᱜ ᱴᱟᱺᱰᱤ ᱞᱮᱛᱟᱲ ᱞᱮᱛᱟᱲ ᱥᱮᱱᱚᱜ ᱨᱮᱱᱟᱜ ᱧᱮᱞᱚᱜ-ᱟ ᱾ ᱵᱟᱹᱲᱛᱤ ᱫᱟᱜ ᱴᱟᱺᱰᱤ ᱨᱮᱫᱚ ᱞᱟᱛᱟᱨ ᱞᱟᱡ ᱜᱚᱴᱟ ᱯᱟᱦᱴᱟ ᱦᱟᱹᱥᱩᱣᱟ ᱥᱟᱶᱛᱮ ᱢᱚᱱᱮ ᱡᱤᱣᱤ ᱠᱚ ᱩᱞᱩᱰᱩᱠᱩ ᱟᱨᱵᱟᱝ ᱟᱹᱠᱩᱞ ᱵᱟᱹᱠᱩᱞ ᱜᱮ ᱟᱹᱭᱠᱟᱹᱣᱜ-ᱟ ᱾ ᱚᱱᱟ ᱥᱟᱶᱛᱮ ᱴᱟᱺᱰᱤ ᱡᱚᱝ ᱫᱚ ᱴᱟᱺᱰᱤ ᱡᱚᱝ ᱥᱮᱱᱚᱜ ᱨᱮᱱᱟᱜ ᱱᱟᱥᱮ ᱜᱷᱟᱹᱲᱤᱠ ᱞᱟᱦᱟ ᱨᱮᱜᱮ ᱵᱟᱰᱟᱭᱚᱜ-ᱟ ᱾ ᱵᱟᱹᱭ ᱵᱟᱹᱭ ᱫᱟᱜ ᱴᱟᱺᱰᱤ ᱫᱚ ᱟᱹᱰᱤ ᱚᱠᱛᱚ ᱫᱷᱟᱹᱵᱤᱡ ᱛᱟᱦᱮᱸ ᱞᱮᱱ ᱠᱷᱟᱱ ᱟᱨᱵᱟᱝ ᱵᱟᱹᱲᱛᱤ ᱫᱟᱜ ᱴᱟᱺᱰᱤ ᱨᱮᱫᱚ ᱟᱹᱰᱤ ᱠᱟᱹᱡ ᱚᱠᱛᱚ ᱨᱮ ᱨᱩᱜᱤᱭᱟᱜ ᱦᱚᱲᱢᱚ ᱫᱚ ᱨᱚᱦᱚᱲ ᱜᱚᱫᱚᱜ-ᱟ ᱟᱨᱵᱟᱝ ᱦᱚᱲᱢᱚ ᱨᱮᱱᱟᱜ ᱫᱟᱜ ᱟᱸᱡᱮᱫᱚᱜ ᱨᱮᱱᱟᱜ ᱵᱚᱛᱚᱨᱟᱱ ᱮᱴᱠᱮᱴᱚᱬᱮ ᱥᱤᱨᱡᱟᱹᱣ ᱦᱩᱭ ᱫᱟᱲᱮᱭᱟᱜ-ᱟ ᱾ ᱦᱚᱲᱢᱚ ᱨᱮᱱᱟᱜ ᱵᱩᱞᱩᱝ ᱚᱝᱥᱚ ᱟᱹᱰᱤ ᱩᱥᱟᱹᱨᱟ ᱠᱚᱢᱚᱜ ᱠᱷᱟᱹᱛᱤᱨ ᱦᱚᱲᱢᱚ ᱨᱮ ᱢᱟᱭᱟᱢ ᱠᱚᱢᱚᱜ ᱦᱩᱭ ᱫᱟᱲᱮᱭᱟᱜ-ᱟ ᱡᱟᱦᱟᱸ ᱠᱷᱟᱹᱛᱤᱨ ᱵᱮᱦᱚᱥ ᱟᱨᱵᱟᱝ ᱠᱚᱢᱟ ᱨᱮ ᱪᱟᱞᱟᱣ ᱠᱟᱛᱮ ᱨᱩᱜᱤ ᱜᱩᱡᱩᱜ ᱜᱷᱟᱹᱵᱤᱡ ᱦᱚᱸᱭ ᱥᱮᱴᱮᱨ ᱫᱟᱲᱮᱭᱟᱜ-ᱟ ᱾

 ᱞᱟᱡ ᱨᱮ ᱦᱟᱹᱥᱩ

 ᱦᱚᱲᱢᱚ ᱯᱷᱩᱞᱟᱹᱣ

 ᱦᱚᱲᱢᱚ ᱨᱮ ᱫᱟᱜ ᱨᱮᱱᱟᱜ ᱚᱵᱷᱟᱵᱽ

 ᱨᱩᱣᱟᱹ

 ᱴᱟᱺᱰᱤ ᱨᱮ ᱢᱟᱭᱟᱢ

 ᱫᱟᱜ ᱜᱮ ᱴᱟᱺᱰᱤ ᱪᱟᱞᱟᱜ

 ᱩᱞᱟᱹ

 ᱮᱛᱮᱫ 

ᱱᱚᱣᱟ ᱫᱚ ᱞᱟᱡ ᱨᱮ ᱵᱟᱹᱲᱛᱤ ᱫᱟᱜ ᱡᱟᱣᱨᱟᱜ ᱠᱷᱟᱹᱛᱤᱨ, ᱤᱱᱴᱮᱥᱴᱟᱭᱤᱱ ᱦᱚᱛᱮᱛᱮ ᱫᱟᱜ ᱡᱤᱱᱤᱥ ᱠᱚᱢ ᱧᱚᱜ ᱥᱤᱨᱯᱩᱫᱽ ᱠᱷᱟᱹᱛᱤᱨ ᱟᱨᱵᱟᱝ ᱤᱱᱴᱮᱥᱴᱟᱭᱤᱱ ᱨᱮ ᱢᱟᱹᱭᱞᱟᱹ ᱠᱚ ᱟᱹᱰᱤ ᱨᱤᱦᱤᱴ ᱛᱮ ᱯᱟᱨᱚᱢᱚᱜ ᱠᱷᱟᱹᱛᱤᱨ ᱱᱚᱶᱟ ᱫᱚ ᱦᱩᱭᱩᱜ-ᱟ ᱾ 

 ᱞᱮᱠᱟᱱ 

ᱫᱟᱜ ᱴᱟᱺᱰᱤ ᱫᱚ ᱵᱟᱨᱭᱟ ᱞᱮᱠᱟᱱᱟᱜ ᱛᱟᱦᱮᱸᱱᱟ - ᱢᱤᱫ ᱫᱚ, ᱡᱟᱦᱟᱸᱨᱮ ᱫᱚ ᱫᱤᱱ ᱨᱮ ᱢᱚᱬᱮ ᱫᱷᱟᱣ ᱠᱷᱚᱱ ᱵᱟᱹᱲᱛᱤ ᱴᱟᱺᱰᱤ ᱡᱚᱝ ᱥᱮᱱᱚᱜ ᱦᱩᱭᱩᱜ-ᱟ ᱟᱨᱵᱟᱝ ᱫᱟᱜ ᱴᱟᱺᱰᱤ ᱜᱮ ᱦᱩᱭᱩᱜ-ᱟ ᱾ ᱱᱚᱶᱟ ᱫᱚ ᱫᱟᱜ ᱴᱟᱺᱰᱤ ᱨᱮᱱᱟᱜ ᱟᱹᱰᱤ ᱜᱟᱺᱦᱤᱨ ᱚᱵᱚᱥᱛᱟ ᱢᱮᱱᱛᱮ ᱢᱮᱱ ᱜᱟᱱᱚᱜ-ᱟ ᱾ ᱚᱱᱢᱟᱱ ᱛᱮ ᱰᱟᱭᱨᱤᱭᱟ ᱛᱮ ᱢᱤᱫ ᱦᱚᱲ ᱫᱤᱱᱟᱹᱢ ᱦᱤᱞᱚᱜ ᱡᱟᱦᱟᱸ ᱞᱮᱠᱟ ᱡᱟᱦᱟᱸ ᱛᱤᱱ ᱫᱷᱟᱣ ᱮ ᱴᱟᱺᱰᱤ ᱛᱮᱭ ᱥᱮᱱᱚᱜ-ᱟ ᱚᱱᱟ ᱠᱷᱚᱱ ᱱᱟᱥᱮ ᱵᱟᱹᱲᱛᱤ ᱫᱷᱟᱣ ᱟᱨ ᱱᱟᱥᱮ ᱫᱟᱜ ᱫᱷᱟᱨᱟ ᱴᱟᱺᱰᱤ ᱪᱟᱞᱟᱜ-ᱟ ᱾

 ᱛᱤᱠᱪᱷᱟᱹ 

ᱰᱟᱭᱨᱤᱭᱟᱹ ᱫᱚ ᱠᱨᱚᱱᱤᱠ ᱦᱩᱭ ᱫᱟᱲᱮᱭᱟᱜ-ᱟ ᱟᱨ ᱡᱚᱛᱚ ᱞᱮᱠᱟᱱ ᱰᱟᱭᱨᱤᱭᱟᱹ ᱞᱟᱹᱜᱤᱫ ᱜᱮ ᱵᱷᱤᱱᱟᱹ ᱵᱷᱤᱱᱟᱹ ᱮᱛᱮᱫ ᱟᱨ ᱛᱤᱠᱪᱷᱟᱹ ᱟᱨ ᱨᱟᱱ ᱵᱮᱥᱚᱜ ᱨᱮᱱᱟᱜ ᱦᱚᱨ ᱦᱚᱸ ᱢᱮᱱᱟᱜ-ᱟ ᱾ ᱫᱟᱜ ᱴᱟᱺᱰᱤ ᱠᱷᱚᱱ ᱥᱤᱨᱡᱟᱹᱣᱜ ᱠᱩᱴᱷᱤᱱ ᱨᱮ ᱰᱤᱦᱟᱭᱰᱨᱮᱥᱚᱱ, ᱤᱞᱮᱠᱴᱨᱚᱞᱟᱭᱤᱴ, ᱢᱚᱱᱮ ᱡᱤᱣᱤ ᱱᱟᱯᱟᱭ ᱵᱟᱝ ᱟᱹᱭᱠᱟᱹᱣᱜ, ᱴᱟᱺᱰᱤ ᱦᱚᱨ ᱨᱮ ᱡᱚᱞᱟᱣ ᱟᱹᱭᱠᱟᱹᱣᱜ ᱥᱮᱞᱮᱫ ᱛᱟᱦᱮᱸᱱᱟ ᱾ ᱰᱤᱦᱟᱭᱰᱨᱮᱥᱚᱱ ᱫᱚ ᱨᱤᱦᱟᱭᱰᱨᱮᱥᱚᱱ ᱞᱮᱣᱦᱟ ᱠᱟᱛᱮ ᱧᱩ ᱠᱟᱛᱮ ᱠᱚᱢ ᱦᱩᱭ ᱫᱟᱲᱮᱭᱟᱜ-ᱟ ᱾ ᱟᱨ ᱞᱟᱹᱠᱛᱤ ᱯᱟᱲᱟᱣᱜ ᱠᱷᱟᱱ ᱤᱱᱴᱨᱟᱵᱷᱮᱱᱚᱥ ᱨᱮᱱᱟᱜ ᱦᱚᱸ ᱜᱚᱲᱚ ᱦᱟᱛᱟᱣ ᱜᱟᱱᱚᱜ-ᱟ ᱾

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱛᱤᱨᱞᱟᱹ ᱦᱚᱲᱢᱚᱥᱟᱶᱟᱨ ᱥᱟᱯᱟᱲᱟᱣ ᱒᱐᱑᱙